CELEX: 32008R0005
Language: lv
Date: 2008-01-04 00:00:00
Title: Komisijas Regula (EK) Nr. 5/2008 ( 2008. gada 4. janvāris ), ar ko atkāpjas no Regulas (EK) Nr. 1282/2001 attiecībā uz ražas un ražošanas deklarāciju iesniegšanas termiņu 2007./2008. vīna gadam

5.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 3/12
            
         
      KOMISIJAS REGULA (EK) Nr. 5/2008
   (2008. gada 4. janvāris),
   ar ko atkāpjas no Regulas (EK) Nr. 1282/2001 attiecībā uz ražas un ražošanas deklarāciju iesniegšanas termiņu 2007./2008. vīna gadam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 73. pantu,
   tā kā:
   
               (1)
            
            
               Komisijas Regulas (EK) Nr. 1282/2001 (2) 11. panta 1. punktā noteikts, ka ražotājiem jāiesniedz ražas un ražošanas deklarācijas vēlākais līdz 10. decembrim, lai būtu savlaicīgi zināma Kopienas vīna produkcija.
            
         
               (2)
            
            
               Vienā no dalībvalstīm daži datorizēti centri, kuros ražotāji iesniedz savas deklarācijas, ir sastapušies ar problēmām, kas saistītas ar darbības jaudu. Šiem centriem nav iespējas pieņemt visas deklarācijas noteiktajā termiņā.
            
         
               (3)
            
            
               Lai risinātu šo situāciju, par kuru ražotāji nav atbildīgi, un novērstu iespēju, ka ražotāji netaisnīgi saņem sodu, ir jānosaka papildu termiņš ražas un ražošanas deklarāciju iesniegšanai.
            
         
               (4)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1282/2001 11. panta 1. punkta, minētās regulas 2. un 4. pantā minētās deklarācijas 2007./2008. vīna gadam var iesniegt līdz 2008. gada 31. janvārim.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 10. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 4. janvārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 176, 29.6.2001., 14. lpp.